sukhrobnurali/uzbek-legal-corpus huggingface dataset:
Oʻzbekiston Respublikasi Adliya vazirligi huzuridagi Oliy malaka komissiyasi toʻgʻrisidagi nizomning 9-bandiga oʻzgartirish kiritish haqida
(order, 2017-01-23)

Oʻzbekiston Respublikasi Prezidentining 2011-yil 23-avgustdagi PQ-1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2010-yil 21-dekabrdagi 304-mh-son buyrugʻi (roʻyxat raqami 2166, 2010-yil 21-dekabr) (Oʻzbekiston Respublikasi qonun hujjatlari toʻplami, 2010-y., 51-son, 499-modda) bilan tasdiqlangan Oʻzbekiston Respublikasi Adliya vazirligi huzuridagi Oliy malaka komissiyasi toʻgʻrisidagi nizomning 9-bandi ikkinchi xatboshisi quyidagi tahrirda bayon etilsin: “Oliy malaka komissiyasi ishchi organining (bundan keyingi oʻrinlarda ishchi organ deb yuritiladi) shaxsiy tarkibi Oʻzbekiston Respublikasi Adliya vazirligi Kadrlar boshqarmasi hamda Notariat, advokatura va FHDY organlari boshqarmasining soha boʻyicha masʼul xodimlari orasidan shakllantiriladi va komissiya raisi tomonidan tasdiqlanadi. Ishchi organ oʻz faoliyatini Oliy malaka komissiyasi raisining rahbarligida amalga oshiradi.”. 2. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarni davlat roʻyxatidan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Notariat, advokatura va FHDY organlari boshqarmasi hamda Qonun hujjatlarini turkumlash va huquqiy axborot boshqarmasi ushbu idoraviy normativ-huquqiy hujjatni barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruq ijrosini nazorat qilish vazir oʻrinbosari A. Usmanov zimmasiga yuklansin.
Budjet tashkilotlari va budjet mablagʻlari oluvchilarning xarajatlar smetasi va shtat jadvallarini tuzish, tasdiqlash va roʻyxatdan oʻtkazish tartibi toʻgʻrisidagi nizomga qoʻshimchalar kiritish haqida
(order, 2017-01-19)

Oʻzbekiston Respublikasi Prezidentining 2016-yil 27-dekabrdagi PQ-2699-son “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga muvofiq buyuraman: 1. Oʻzbekiston Respublikasi moliya vazirining 2014-yil 14-noyabrdagi 74-son buyrugʻi (roʻyxat raqami 2634, 2014-yil 15-dekabr) (Oʻzbekiston Respublikasi qonun hujjatlari toʻplami, 2014-y., 51-son, 612-modda) bilan tasdiqlangan Budjet tashkilotlari va budjet mablagʻlari oluvchilarning xarajatlar smetasi va shtat jadvallarini tuzish, tasdiqlash va roʻyxatdan oʻtkazish tartibi toʻgʻrisidagi nizomga ilovaga muvofiq qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 51-band quyidagi mazmundagi xatboshi bilan toʻldirilsin: “Bunda Qoraqalpogʻiston Respublikasining Moliya vazirligi, viloyatlar va Toshkent shahar hokimliklarining moliya boshqarmalari kasb-hunar kollejlarining xarajatlar smetasi, shtat jadvallari va vaqtinchalik xarajatlar smetasini, ular uchun Oʻzbekiston Respublikasi respublika budjeti shaxsiy gʻazna hisobvaraqlarini ochib, roʻyxatdan oʻtkazadi va Qoraqalpogʻiston Respublikasi, viloyatlar va Toshkent shahri boʻyicha kasb-hunar kollejlarining jamlanma xarajatlar smetasi, jamlanma vaqtinchalik xarajatlar smetasi va jamlanma shtat jadvallarini Oʻzbekiston Respublikasi Moliya vazirligiga belgilangan muddatlarda roʻyxatdan oʻtkazish uchun taqdim etadi.”. 2. 75-band quyidagi mazmundagi xatboshi bilan toʻldirilsin: “Budjet tashkilotlarining xarajatlar smetasiga kiritiladigan oʻzgartirishlar soni hisobga olinayotganda budjet tashkilotlarida ishlovchi ayollarga homiladorlik va tugʻish nafaqasi toʻlash uchun budjet tashkilotining tasdiqlangan xarajatlar smetasi doirasida budjetdan ajratiladigan mablagʻlarni bir moddadan boshqa moddaga koʻpaytirishni yoki kamaytirishni nazarda tutuvchi oʻzgartirishlar hisobga olinmaydi.”.
“2008-yil 13-maydagi Oʻzbekiston Respublikasi Ustyurt mintaqasidagi Urga, Kuanish va Akchalak guruhiga tegishli mahsulot taqsimotiga oid Bitimni bajarish doirasida Oʻzbekiston Respublikasi bojxona chegarasi orqali olib oʻtiladigan tovarlarning bojxona rasmiylashtiruvi qoidalarini tasdiqlash toʻgʻrisida”gi qaror, shuningdek unga oʻzgartirishlarni oʻz kuchini yoʻqotgan deb topish haqida
(resolution, 2017-01-17)

Oʻzbekiston Respublikasining Bojxona kodeksi, Oʻzbekiston Respublikasi Prezidentining 2016-yil 22-sentabrdagi PQ-2607-son “Sechankoʻl, Oqjar va Chimboy investitsiya bloklarida geologiya qidiruv ishlarini amalga oshirish, shuningdek Urga, Akchalak va Chandir guruhi konlarini qazib chiqarish” investitsiya loyihasini amalga oshirish boʻyicha choralar toʻgʻrisida”gi va 2016-yil 23-dekabrdagi PQ-2695-son “Oʻzbekiston Respublikasi Prezidentining ayrim qarorlarini oʻz kuchini yoʻqotgan deb hisoblash toʻgʻrisida”gi qarorlariga muvofiq Davlat bojxona qoʻmitasi va Tashqi iqtisodiy aloqalar, investitsiyalar va savdo vazirligi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Davlat bojxona qoʻmitasi va Tashqi iqtisodiy aloqalar, investitsiyalar va savdo vazirligining 2009-yil 2-noyabrdagi 01-02/12-22, EG-01/10-7233-son “2008-yil 13-maydagi Oʻzbekiston Respublikasi Ustyurt mintaqasidagi Urga, Kuanish va Akchalak guruhiga tegishli mahsulot taqsimotiga oid Bitimni bajarish doirasida Oʻzbekiston Respublikasi bojxona chegarasi orqali olib oʻtiladigan tovarlarning bojxona rasmiylashtiruvi qoidalarini tasdiqlash toʻgʻrisida”gi qarori (roʻyxat raqami 2053, 2009-yil 14-dekabr) (Oʻzbekiston Respublikasi qonun hujjatlari toʻplami, 2009-y., 50-51-son, 546-modda); Oʻzbekiston Respublikasi Davlat bojxona qoʻmitasi va Tashqi iqtisodiy aloqalar, investitsiyalar va savdo vazirligining 2012-yil 25-dekabrdagi 01-02/19-37, EG-01/10-8808-son “2008-yil 13-maydagi Oʻzbekiston Respublikasi Ustyurt mintaqasidagi Urga, Kuanish va Akchalak guruhiga tegishli mahsulot taqsimotiga oid Bitimni bajarish doirasida Oʻzbekiston Respublikasi bojxona chegarasi orqali olib oʻtiladigan tovarlarning bojxona rasmiylashtiruvi qoidalariga oʻzgartirishlar kiritish haqida”gi qarori (roʻyxat raqami 2053-1, 2013-yil 25-yanvar) (Oʻzbekiston Respublikasi qonun hujjatlari toʻplami, 2013-y., 4-son, 50-modda). 2. Mazkur qaror “Oʻzbekneftegaz” milliy xolding kompaniyasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Yagona ijtimoiy toʻlovning eng kam miqdori kiritilishi munosabati bilan yagona ijtimoiy toʻlovni hisoblab chiqarish va toʻlash tartibi toʻgʻrisidagi nizomning muqaddimasiga oʻzgartirish kiritish haqida
(resolution, 2019-03-04)

Oʻzbekiston Respublikasining Soliq kodeksi, “Davlat soliq xizmati toʻgʻrisida”gi Oʻzbekiston Respublikasi Qonunining 7-moddasi va Oʻzbekiston Respublikasi Prezidentining 2016-yil 27-dekabrdagi PQ-2699-son “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2010-yil 22-martdagi 22, 2010-13-son qarori (roʻyxat raqami 2095, 2010-yil 13-aprel) (Oʻzbekiston Respublikasi qonun hujjatlari toʻplami, 2010-y., 14-15-son, 120-modda) bilan tasdiqlangan Yagona ijtimoiy toʻlovning eng kam miqdori kiritilishi munosabati bilan yagona ijtimoiy toʻlovni hisoblab chiqarish va toʻlash tartibi toʻgʻrisidagi nizomning muqaddimasi quyidagi tahrirda bayon etilsin: “Ushbu Nizom Oʻzbekiston Respublikasining Soliq kodeksi, “Davlat soliq xizmati toʻgʻrisida”gi Oʻzbekiston Respublikasi Qonunining 7-moddasi va Oʻzbekiston Respublikasi Prezidentining 2008-yil 29-dekabrdagi PQ-1024-son “Oʻzbekiston Respublikasining 2009-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi va 2016-yil 27-dekabrdagi PQ-2699-son “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qarorlariga muvofiq yagona ijtimoiy toʻlovning (bundan buyon matnda YIT deb yuritiladi) eng kam miqdori kiritilishi munosabati bilan xoʻjalik yurituvchi subyektlar tomonidan YITni hisoblab chiqarish va toʻlash tartibini belgilaydi. Ushbu Nizom quyidagilarga tatbiq etilmaydi: ixtisoslashtirilgan sexlar, uchastkalar va korxonalarda ishlovchi nogironlar mehnatiga haq toʻlash fondi qismida yuridik shaxslarga; notijorat tashkilotlariga, shu jumladan budjet tashkilotlariga; yangidan tashkil etilgan kichik tadbirkorlik subyektlariga, davlat roʻyxatidan oʻtgan sanadan boshlab, 6 oy davomida, agar mazkur muddatda ular oʻz ehtiyojlari uchun obyektlar qurgan taqdirda, qurib bitkazilgan obyektni qabul qilish hujjati tasdiqlangan sanasidan boshlab 6 oy oʻtgungacha, biroq ularning davlat roʻyxatidan oʻtganidan soʻng bir yildan koʻp boʻlmagan davrda. Bunda, yangidan tashkil etilgan kichik tadbirkorlik subyektlari, ular davlat roʻyxatidan oʻtgan sanasidan 6 oylik muddat tugagan oyning keyingi oyidan boshlab, oʻz ehtiyojlari uchun obyektlar quruvchilar esa — qurib bitkazilgan obyektni qabul qilish hujjati tasdiqlangan sanadan 6 oylik yoki davlat roʻyxatidan oʻtganidan soʻng bir yillik muddat tugagan oyning keyingi oyidan boshlab, ushbu Nizomning 1-bandida koʻrsatilgan YITning eng kam miqdorini hisobga olgan holda YITni toʻlaydilar.”. 2. Mazkur qaror rasmiy eʼlon qilingan kundan eʼtiboran kuchga kiradi.
Super elita, elita va keyingi avlodlarga mansub urugʻlik paxta yetishtirish huquqiga ega boʻlish uchun xoʻjaliklar oʻrtasida tanlov oʻtkazish tartibi toʻgʻrisidagi nizomga oʻzgartirishlar kiritish haqida
(order, 2021-12-03)

Oʻzbekiston Respublikasi Prezidentining 2016-yil 24-oktabrdagi PQ-2640-sonli “Oʻsimliklarni himoya qilish va qishloq xoʻjaligiga agrokimyoviy xizmatlarni koʻrsatish tizimini takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi qishloq va suv xoʻjaligi vazirining 2006-yil 21-fevraldagi 39-sonli buyrugʻi (roʻyxat raqami 1551, 2006-yil 13-mart) (Oʻzbekiston Respublikasi qonun hujjatlari toʻplami, 2006-y., 11-son, 88-modda) bilan tasdiqlangan Super elita, elita va keyingi avlodlarga mansub urugʻlik paxta yetishtirish huquqiga ega boʻlish uchun xoʻjaliklar oʻrtasida tanlov oʻtkazish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 2-bandning ikkinchi xatboshisidagi “oʻsimliklarni himoya qilish tuman otryadi” degan soʻzlar “Agrokimyohimoya” hududiy aksiyadorlik jamiyatlarining tuman (shahar) filiali” degan soʻzlar bilan almashtirilsin. 2. 15-bandning “g” kichik bandidagi “tuman oʻsimliklarni himoya qilish otryadi maʼlumotnomasiga asosan 0 balldan” degan soʻzlar “Oʻzagrokimyohimoya” hududiy aksiyadorlik jamiyatining tuman (shahar) filiali maʼlumotnomasiga asosan 1 balldan” degan soʻzlar bilan almashtirilsin. 3. 2-ilovada: 4-band quyidagi tahrirda bayon etilsin: 4. Soʻnggi 3 yil ichida gʻoʻza maydonlari kasalliklarga chalinmaganligi va zararkunandalar bilan zararlanmaganligi, shuningdek ularda begona oʻtlar tarqalmaganligi soʻnggi 3 yilda kuzatilmagan 10 ball “Agrokimyohimoya” hududiy aksiyadorlik jamiyatlarining tuman (shahar) filiali maʼlumotnomasi soʻnggi 2 yilda kuzatilmagan 5 ball soʻnggi 1 yil davomida kuzatilmagan 1 ball 9-band quyidagi tahrirda bayon etilsin: 9. Daʼvogarning texnika vositalari bilan taʼminlanganligi haydov traktori 2 ball Texnika vositalari texnik pasporti, “Davtexnazorat” inspeksiyasi maʼlumotnomasi chopiq traktori (kulʼtivator bilan) 2 ball chopiq traktori (OVX-600) (2 ta tirkama bilan) 2 ball er tekislagich — greyder, chizel(mola, borona komplektda), pushta olgich 2 ball chigit ekish seyalkasi 2 ball 4. Mazkur oʻzgartirishlar “Oʻzpaxtasanoat” aksiyadorlik jamiyati, “Oʻzagrokimyohimoya” aksiyadorlik jamiyati hamda Oʻzbekiston Fermerlari kengashi bilan kelishilgan.
Yoʻnalishga chiqish oldidan avtotransport vositalarini texnik koʻrikdan oʻtkazish hamda yoʻlovchilar, bagaj va yuklar tashuvlarini amalga oshiradigan haydovchilarni tibbiy koʻrikdan oʻtkazishni tashkil qilish tartibi toʻgʻrisidagi nizomga oʻzgartirishlar kiritish haqida
(resolution, 2017-01-10)

Oʻzbekiston Respublikasining “Yoʻl harakati xavfsizligi toʻgʻrisida”gi Qonuni va Oʻzbekiston Respublikasi Vazirlar Mahkamasining 2015-yil 24-dekabrdagi 370-son “Yoʻl harakati qoidalarini tasdiqlash toʻgʻrisida”gi qaroriga muvofiq Oʻzbekiston avtomobil va daryo transporti agentligi, Oʻzbekiston Respublikasi Sogʻliqni saqlash vazirligi va Ichki ishlar vazirligi qaror qiladi: 1. Oʻzbekiston avtomobil va daryo transporti agentligi, Oʻzbekiston Respublikasi Sogʻliqni saqlash vazirligi va Ichki ishlar vazirligining 2014-yil 17-yanvardagi 22, 1 va 1-son qarori (roʻyxat raqami 2560, 2014-yil 19-fevral) (Oʻzbekiston Respublikasi qonun hujjatlari toʻplami, 2014-y., 8-son, 84-modda) bilan tasdiqlangan Yoʻnalishga chiqish oldidan avtotransport vositalarini texnik koʻrikdan oʻtkazish hamda yoʻlovchilar, bagaj va yuklar tashuvlarini amalga oshiradigan haydovchilarni tibbiy koʻrikdan oʻtkazishni tashkil qilish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddimadan “(Oʻzbekiston Respublikasi qonun hujjatlari toʻplami, 2013-y., 15-son, 197-modda)” va “(Oʻzbekiston Respublikasi qonun hujjatlari toʻplami, 2013-y., 46-son, 604-modda)” degan soʻzlar chiqarib tashlansin. 2. 11-bandda: “2000-yil 11-dekabrdagi 472” degan soʻzlar “2015-yil 24-dekabrdagi 370” degan soʻzlar bilan almashtirilsin; “(Oʻzbekiston Respublikasining Hukumati qarorlarining toʻplami, 2000-y., 12-son, 75-modda)” va “(Oʻzbekiston Respublikasi qonun hujjatlari toʻplami, 2012-y., 26-27-son, 298-modda)” degan soʻzlar chiqarib tashlansin. 3. Mazkur oʻzgartirishlar Oʻzbekiston Respublikasi Mehnat vazirligi va Oʻzbekiston Savdo-sanoat palatasi bilan kelishilgan.
Oʻzbekiston Respublikasi Davlat geologiya va mineral resurslar qoʻmitasining tuzilmasini yanada takomillashtirish chora-tadbirlari toʻgʻrisida
(resolution, 2017-06-13)

Oʻzbekiston Respublikasi Davlat geologiya va mineral resurslar qoʻmitasi boshqaruv tuzilmasini yanada takomillashtirish hamda uning faoliyati samaradorligini oshirish maqsadida: 1. Quyidagilar: Oʻzbekiston Respublikasi Davlat geologiya va mineral resurslar qoʻmitasining yangilangan tashkiliy tuzilmasi 1-ilovaga* muvofiq; Oʻzbekiston Respublikasi Davlat geologiya va mineral resurslar qoʻmitasi markaziy apparatining boshqaruv xodimlari cheklangan soni 52 nafardan iborat tuzilmasi 2-ilovaga* muvofiq tasdiqlansin. Oʻzbekiston Respublikasi Davlat geologiya va mineral resurslar qoʻmitasi raisiga Oʻzbekiston Respublikasi Davlat geologiya va mineral resurslar qoʻmitasi markaziy apparatining tuzilmasiga boshqaruv xodimlarining belgilangan umumiy cheklangan soni doirasida oʻzgartishlar kiritish huquqi berilsin. 2. Oʻzbekiston Respublikasi Prezidentining ayrim qarorlari 3-ilovaga muvofiq oʻz kuchini yoʻqotgan deb hisoblansin. 3. Oʻzbekiston Respublikasi Davlat geologiya va mineral resurslar qoʻmitasi, manfaatdor vazirliklar va idoralar bir oy muddatda oʻzlari qabul qilgan meʼyoriy- huquqiy hujjatlarini ushbu qarorga muvofiqlashtirsin. 4. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari Gʻ. Ibragimov zimmasiga yuklansin. 1. Oʻzbekiston Respublikasi Prezidentining “Geologiya-razvedka ishlarini tashkil etish va olib borish tizimi samaradorligini yanada oshirish chora-tadbirlari toʻgʻrisida” 2010-yil 27-avgustdagi PQ-1396-sonli qarorining 5-bandi va 2-ilovasi. 2. Oʻzbekiston Respublikasi Prezidentining “Oʻzbekiston Respublikasi Davlat geologiya va mineral resurslar qoʻmitasi markaziy apparati tuzilmasiga oʻzgartishlar kiritish toʻgʻrisida” 2011-yil 12-maydagi PQ-1530-sonli qarori.
“Ekskavatorlar va gusenitsali texnikani taʼmirlash zavodini Qurish” investitsiya loyihasini optimallashtirish chora-tadbirlari toʻgʻrisida
(resolution, 2017-01-06)

Sirdaryo viloyatining ishlab chiqarish salohiyatini yanada oshirish hamda “Ekskavatorlar va gusenitsali texnikani taʼmirlash zavodini qurish” investitsiya loyihasini samarali amalga oshirish va optimal joylashtirishni taʼminlash maqsadida: 1. “Oʻzbekiston temir yoʻllari” aksiyadorlik jamiyatining “Oʻztemiryoʻlmashtaʼmir” unitar korxonasining Sirdaryo viloyati Sirdaryo shahrida joylashgan vagon-gʻildirak ustaxonalari negizida ekskavatorlar va gusenitsali texnikani taʼmirlash zavodini qurish taklifi maʼqullansin. 2. Oʻzbekiston Respublikasi Prezidentining “Ekskavatorlar va gusenitsali texnikani taʼmirlash zavodini qurish toʻgʻrisida” 2016-yil 3-iyundagi PQ-2543-sonli qaroriga ilovaga muvofiq oʻzgartish va qoʻshimchalar kiritilsin. 3. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A. Ramatov zimmasiga yuklansin. 1. 1-bandida “2016-2017-yillarda “Oʻzbekiston temir yoʻllari” AJning Sirdaryo viloyati Yangiyer shahrida joylashgan teplovoz deposi negizida ekskavatorlar va gusenitsali texnikani taʼmirlash zavodini qurish investitsiya loyihasini amalga oshirish” soʻzlari “2017-2018-yillarda “Oʻzbekiston temir yoʻllari” aksiyadorlik jamiyatining “Oʻztemiryoʻlmashtaʼmir” UKning Sirdaryo shahrida joylashgan vagon-gʻildirak ustaxonalari negizida ekskavatorlar va gusenitsali texnikani taʼmirlash zavodini qurish investitsiya loyihasini amalga oshirish” soʻzlari bilan almashtirilsin. 2. 4-bandida “2016-yil 1-dekabriga qadar muddatda” soʻzlari “2017-yil 1-apreliga qadar muddatda” soʻzlari bilan almashtirilsin. 3. 5-bandining ikkinchi xatboshi kuyidagi tahrirda bayon etilsin: “2017-yil 1-iyulga qadar ekskavatorlar va gusenitsali texnikani taʼmirlash zavodi qurilishini loyiha-smeta hujjatlarini ishlab chiqish bilan bir vaqtda amalga oshirishga;”. 4. 8-bandida: ikkinchi xatboshidagi “AJ boʻlinmalari” soʻzlaridan keyin “va Oʻzbekiston Respublikasining norezidentlari” soʻzlari yozilsin; quyidagi xatboshi bilan toʻldirilsin: “Belgilab qoʻyilsinki, investitsiya loyihasini amalga oshirish doirasida “Oʻzbekiston temir yoʻllari” AJ bilan uning boʻlinmalari oʻrtasida bepul asosda topshirilayotgan mol-mulk qoʻshilgan qiymat soligʻi, yuridik shaxslarning foyda soligʻi hamda obodonlashtirish va ijtimoiy infratuzilmani rivojlantirish soligʻi boʻyicha soliqqa tortish obyekti hisoblanmaydi”.
Sudga kelishdan bosh tortgan shaxslarni majburiy keltirish boʻyicha sud topshiriqlarini ijro etish tartibi toʻgʻrisidagi yoʻriqnomaning 12-bandiga oʻzgartish kiritish haqida
(resolution, 2018-12-31)

“Ichki ishlar organlari toʻgʻrisida”gi Oʻzbekiston Respublikasi Qonuniga muvofiq Oʻzbekiston Respublikasi Adliya vazirligi va Ichki ishlar vazirligi qaror qiladi: 1. Oʻzbekiston Respublikasi Adliya vazirligi va Ichki ishlar vazirligining 2007-yil 12-yanvardagi 2/1, 2-son qarori (roʻyxat raqami 1654, 2007-yil 15-yanvar) (Oʻzbekiston Respublikasi qonun hujjatlari toʻplami, 2007-y., 3-son, 30-modda) bilan tasdiqlangan Sudga kelishdan bosh tortgan shaxslarni majburiy keltirish boʻyicha sud topshiriqlarini ijro etish tartibi toʻgʻrisidagi yoʻriqnomaning 12-bandi quyidagi tahrirda bayon etilsin: “12. Qonuniy talablarga qarshilik koʻrsatilganda yoki ashaddiy boʻysunmaslik holatlarida ichki ishlar organlari xodimlari “Ichki ishlar organlari toʻgʻrisida”gi Oʻzbekiston Respublikasi Qonuniga muvofiq jismoniy kuch, maxsus vosita va oʻqotar qurolni qoʻllash huquqiga ega. Mazkur holda bayonnoma tuziladi va unda huquqbuzarlikning xususiyati, vaqti va joyi hamda shaxsga nisbatan qoʻllanilgan choralar koʻrsatiladi. Bayonnoma qonunda nazarda tutilgan choralar qoʻllanilganligi toʻgʻrisidagi bildirgi bilan birga ichki ishlar organi boʻlim boshligʻiga taqdim etiladi. Bu haqda ajrimi boʻyicha majburiy keltirish amalga oshirilgan sudya xabardor qilinadi. Jismoniy kuch ishlatilganligi va maxsus vositalar qoʻllanilganligi natijasida jismoniy yoxud yuridik shaxslarning hayotiga, sogʻligʻiga yoki mol-mulkiga zarar yetkazilgan har bir holat haqida, shuningdek oʻqotar qurol qoʻllanilgan barcha hollar toʻgʻrisida prokurorga darhol xabar beriladi”. 2. Mazkur qaror Oʻzbekiston Respublikasi Oliy sudi bilan kelishilgan. 3. Mazkur qaror 2017-yil 17-martdan kuchga kiradi.
Ijro harakatlari amalga oshirilayotgan joylarda jamoat tartibini saqlashni taʼminlash boʻyicha yoʻriqnomaga oʻzgartishlar kiritish toʻgʻrisida
(resolution, 2017-01-05)

“Ichki ishlar organlari toʻgʻrisida”gi Oʻzbekiston Respublikasi Qonuniga muvofiq Oʻzbekiston Respublikasi Adliya vazirligi va Ichki ishlar vazirligi qaror qiladi: 1. Oʻzbekiston Respublikasi Adliya vazirligi va Ichki ishlar vazirligining 2007-yil 12-yanvardagi 2, 1-son qarori (roʻyxat raqami 1653, 2007-yil 15-yanvar) (Oʻzbekiston Respublikasi qonun hujjatlari toʻplami, 2007-y., 3-son, 29-modda) bilan tasdiqlangan Ijro harakatlari amalga oshirilayotgan joylarda jamoat tartibini saqlashni taʼminlash boʻyicha yoʻriqnomaga ilovaga muvofiq oʻzgartishlar kiritilsin. 2. Mazkur qaror 2017-yil 17-martdan kuchga kiradi. 1. 12-band quyidagi tahrirda bayon etilsin: “12. Ijro harakatlarini amalga oshirish jarayonida ichki ishlar organlari xodimlari tomonidan jismoniy kuch, maxsus vositalar va oʻqotar qurol faqat “Ichki ishlar organlari toʻgʻrisida”gi Oʻzbekiston Respublikasi Qonunida nazarda tutilgan hollarda va tartibda qoʻllaniladi”. 2. 18-band quyidagi tahrirda bayon etilsin: “18. Ijro (harakatlari amalga oshirilganda yoki ularni amalga oshirishning imkoniyati boʻlmaganda) ishi yurituvi tamomlanganidan soʻng, bu haqda dalolatnoma tuziladi. Dalolatnomada ichki ishlar organlari xodimlarining ishtiroki toʻgʻrisida qayd etilib, shuningdek ichki ishlar organi xodimlari tomonidan imzolanadi. Dalolatnomaning bir nusxasi ichki ishlar organi xodimlariga beriladi”. 3. Mazkur oʻzgartishlar Oʻzbekiston Respublikasi Oliy sudi bilan kelishilgan.
Oʻzbekiston Respublikasi bank depozitorlarining Milliy axborotlar bazasi va unda mijozlarga xos raqam berish hamda bank hisobvaraqlari roʻyxatini yuritish tartibi toʻgʻrisidagi nizomga oʻzgartirishlar kiritish haqida
(resolution, 2023-02-09)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Vazirlar Mahkamasining 2016-yil 24-avgustdagi 275-son “Iqtisodiy faoliyat turlarini tasniflashning xalqaro tizimiga oʻtish chora-tadbirlari toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 23-avgustdagi 18/6-son qarori (roʻyxat raqami 1863, 2008-yil 27-sentabr) (Oʻzbekiston Respublikasi qonun hujjatlari toʻplami, 2008-y., 40-41-son, 414-modda) bilan tasdiqlangan Oʻzbekiston Respublikasi bank depozitorlarining Milliy axborotlar bazasi va unda mijozlarga xos raqam berish hamda bank hisobvaraqlari roʻyxatini yuritish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 18-bandning 11-kichik bandi quyidagi tahrirda bayon etilsin: “11) Iqtisodiy faoliyat turlari umumdavlat tasniflagichi (IFUT) kodi;”. 2. 2-ilovadagi “Tarmoq kodi” degan soʻzlar “IFUT kodi” degan soʻzlar bilan almashtirilsin. 3. 3-ilovadagi “Tarmoq kodi” degan soʻzlar “IFUT kodi” degan soʻzlar bilan almashtirilsin. 4. 4-ilovadagi “Tarmoq kodi” degan soʻzlar “IFUT kodi” degan soʻzlar bilan almashtirilsin. 5. 7-ilovadagi “Tarmoq kodi” degan soʻzlar “IFUT kodi” degan soʻzlar bilan almashtirilsin.